cyanic-selkie/wikianc huggingface dataset:
Κεραμωτή Νάξου
Ο κάτοικος ονομάζεται Κεραμιώτης - Κεραμιώτισσα. Κύριες ασχολίες των κατοίκων είναι η γεωργία, η κτηνοτροφία και η μελισσοκομία. Διαθέτει μονοθέσιο δημοτικό σχολείο, που σήμερα παραμένει κλειστό λόγω έλλειψης παιδιών. Η εκκλησία του χωριού είναι αφιερωμένη στον Άγιο Ιωάννη τον Θεολόγο όπου και στο περίβολο του ναού υφίσταται και εμπλουτίζεται λαογραφικό μουσείο. Η ηλεκτροδότηση του χωριού έγινε στα τέλη της δεκαετίας του 1960, ενώ η οδική σύνδεση του χωριού με τον οδικό άξονα Χώρας - Απειράνθου - Απόλλωνα, στη δεκαετία του 1970 με επιχορήγηση της Νομαρχίας Κυκλάδων.Στην ίδια αυτή δεκαετία έγινε και η υδροδότηση όλων των οικιών.
Τουριστικού ενδιαφέροντος σημεία στη Κεραμωτή αποτελούν η παλιά γέφυρα του νότιου ποταμού, ο νερόμυλος, το παλαιο "λιοτρίβι" στη πλατεία ("πλάτσα") του χωριού και βεβαίως οι πηγές των δύο ποταμών.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί την Τοπική Κοινότητα Κεραμωτής, που υπάγεται στη δημοτική ενότητα Δρυμαλίας, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Παραπομπές
Κατηγορία:Χωριά της Νάξου
Αϊβαλί
μικρογραφία|Σοκάκι στο Αϊβαλί Το Αϊβαλί (τουρκικά: Ayvalık), επίσης γνωστό ως Κυδωνίες, είναι πόλη και λιμάνι της Τουρκίας στα δυτικά παράλια της Μικράς Ασίας, απέναντι από τη Λέσβο, στα βορειοανατολικά της Μυτιλήνης. Βρίσκεται στην επαρχία Μπαλικεσίρ και κοντά στην Πέργαμο. Υπολογίζεται ότι έχει περίπου 30.000 κατοίκους, οι οποίοι αυξάνονται κατά την καλοκαιρινή περίοδο λόγω τουρισμού.
Η μεγάλη ακμή του Αϊβαλιού τοποθετείται χρονικά μετά το 1773 και αποδίδεται στα προνόμια που παραχωρήθηκαν τότε στους χριστιανούς κατοίκους της πόλης με ειδικό φιρμάνι του Σουλτάνου Σελίμ Γ΄. Ο ελληνικός πληθυσμός του άσκησε μεγάλη επιρροή στη ντόπια ζωή μέχρι και το 1922, όταν το σύνολο των Ελλήνων εκδιώχθηκε και στη θέση τους ήρθαν μουσουλμάνοι, κυρίως από την Κρήτη, στα πλαίσια της υποχρεωτικής ανταλλαγής πληθυσμών, για να αποτελέσει και η πόλη αυτή σύμβολο της προσφυγιάς του 1922.
Ονομασία
Η ονομασία της πόλης προέρχεται από την τουρκική λέξη ayva, (αϊβά) η οποία μεταφράζεται ως «κυδώνι». Εκτός από την κυρίαρχη ονομασία «Αϊβαλί» ήταν σε χρήση και η λόγια «Κυδωνίαι». Υποστηρίζεται πως η επιλογή χρήσης μιας εκ των δύο μορφών στην ελληνική γλώσσα σχετιζόταν με ιδεολογικά αλλά και κοινωνικά κριτήρια.
Ίδρυση
Από τις νεότερες πόλεις της Μικράς Ασίας οι Κυδωνιές ιδρύθηκαν στα τέλη του 16ου ή στις αρχές του 17ου αιώνα από κατοίκους της Λέσβου, οι οποίοι εγκατέλειψαν την πατρίδα τους αναζητώντας καλύτερους όρους διαβίωσης. Είναι άγνωστο πόσοι ήταν οι άποικοι, όταν δημιουργήθηκε ο πρώτος οικισμός, όμως η ανάπτυξή του υπήρξε ραγδαία και από τα μέσα του 18ου αιώνα διεδραμάτισε σημαντικό ρόλο στην οικονομική και την πνευματική ζωή της περιοχής.
Αυτοδιοίκητη πόλη
Το 1773 η πόλη απέκτησε μια σειρά προνομίων. Κατά την επικρατέστερη άποψη, ο κληρικός Ιωάννης Δημητρακέλλης, γνωστός και ως Οικονόμος από το εκκλησιαστικό του αξίωμα, πέτυχε, με τη βοήθεια του ηγεμόνα της Βλαχίας και δραγουμάνου του στόλου Νικολάου Μαυρογένη, τη χορήγηση προνομίων στην πόλη. Με τα προνόμια αυτά οι Κυδωνίες αναγνωρίστηκαν ως αμιγής χριστιανική κοινότητα, επικεφαλής της οποίας ήταν τρεις δημογέροντες και δύο Τούρκοι αξιωματούχοι, ο αγάς ή βοεβόδας και ο καδής.
Το 1780, με φροντίδα του Δημητρακέλλη, οικοδομήθηκε μεγαλοπρεπής ναός της Παναγίας των Ορφανών, στην περίβολο του οποίου ιδρύθηκε νοσοκομείο και βρεφοκομείο, καθώς και κτήριο που στέγασε την Ελληνική Σχολή, με βιβλιοθήκη αρχαίων Ελλήνων συγγραφέων και έργων φιλοσοφικών και θεολογικών. Πρώτοι διδάσκαλοι της Σχολής υπήρξαν ο ιεροδιάκονος Ευγένιος από τα Βουρλά ή την Κίο της Βιθυνίας, ο Βησσαρίων από τη Σύμη των Δωδεκανήσων, ο Θεοδόσιος από τα Μουδανιά κ.ά. Λίγα χρόνια αργότερα, η Σχολή του Οικονόμου, που πέθανε το 1792, αναδιοργανώθηκε, στεγάστηκε σε νέο οίκημα, πήρε το χαρακτήρα ανώτερης σχολής και ονομάστηκε Ακαδημία.
Ελληνική επανάσταση (1821)
Οι Κυδωνίες, με ελληνικό πληθυσμό 30.000 στις παραμονές της Ελληνικής Επανάστασης, ένα από τα σπουδαιότερα οικονομικά και πολιτιστικά κέντρα του υπόδουλου Ελληνισμού, το δεύτερο μετά τη Σμύρνη στη Μικρά Ασία, καταστράφηκε από τουρκικό στρατό, που μπήκε στην πόλη στις 2 Ιουνίου 1821 για να εκδικηθεί για την πυρπόληση τουρκικού δίκροτου στις 27 Μαΐου στην Ερεσό. Στις 3 Ιουνίου ο Ιωάννης Φιλήμων χαρακτηριστικά αναφέρει:
Όσοι κάτοικοι σώθηκαν, κατέφυγαν σε νησιά του Αιγαίου, όπως, μεταξύ άλλων, η Σύρος, καθώς και στην Πελοπόννησο. Επίσης, αρκετοί Αϊβαλιώτες, όπως, μεταξύ άλλων, οι Στυλιανός Γονατάς και Ευστράτιος Πίσσας, συμμετείχαν ενεργά στην Ελληνική Επανάσταση.
Α΄ Παγκόσμιος Πόλεμος και νέοι διωγμοί
Στις αρχές του 20ού αιώνα οι Έλληνες αποτελούσαν το σύνολο του πληθυσμού της πόλης. Οι διωγμοί που πραγματοποιήθηκαν κατά τη διάρκεια του Α΄ Παγκοσμίου πολέμου εναντίον του μικρασιατικού Ελληνισμού έπληξαν ιδιαίτερα τους Κυδωνιάτες. Οι ομαδικές εκτοπίσεις κατοίκων στο εσωτερικό της Μικράς Ασίας και η φυγή νέων κυρίως Κυδωνιατών το 1917 προς τη Λέσβο ανέκοψαν επί μήνες την ανάπτυξη της πόλης, στην οποία οι φυγάδες κάτοικοί της επανήλθαν μετά την ανακωχή της Κομπιέν στις 11ης Νοεμβρίου 1918.
Οικονομία χαμηλού άνθρακα
Η οικονομία χαμηλού άνθρακα (low-carbon economy), η οικονομία χαμηλών εκπομπών άνθρακα, ή η οικονομία χωρίς άνθρακα (decarbonised economy) είναι μια οικονομία που βασίζεται σε πηγές ενέργειας χαμηλών εκπομπών διοξειδίου του άνθρακα και επομένως έχει ελάχιστη εκροή εκπομπών αερίων θερμοκηπίου στην ατμόσφαιρα, ειδικά διοξειδίου του άνθρακα. Οι ανρωπογενείς εκπομπές αερίων θερμοκηπίου είναι η βασική αιτία της κλιματικής αλλαγής από τα μέσα του 20ού αιώνα. Η συνεχής εκπομπή αερίων θερμοκηπίου μπορεί να προκαλέσει μακροχρόνιες αλλαγές σε όλο τον κόσμο, αυξάνοντας την πιθανότητα σοβαρών και μη αναστρέψιμων επιπτώσεων για τους ανθρώπους και τα οικοσυστήματα.
Αϊβαλί
Μικρασιατική εκστρατεία και καταστροφή
Στις 29 Μαΐου 1919 ο ελληνικός στρατός που είχε αποβιβαστεί στη Σμύρνη από την αρχή του μήνα, κατέλαβε τις Κυδωνίες, σύμφωνα με το σχέδιο του ελληνικού στρατηγείου οπότε και άρχισε η επανεγκατάσταση του ελληνικού στοιχείου που είχε προηγουμένως εκδιωχθεί.
Οικονομία χαμηλού άνθρακα
Η μετάβαση σε μια οικονομία χαμηλών εκπομπών άνθρακα παγκοσμίως θα μπορούσε να αποφέρει σημαντικά οφέλη τόσο για τις ανεπτυγμένες όσο και για τις αναπτυσσόμενες χώρες. Πολλές χώρες σε όλο τον κόσμο σχεδιάζουν και εφαρμόζουν στρατηγικές ανάπτυξης χαμηλών εκπομπών, όπως η τιμολόγηση του άνθρακα, ρυθμιστικές παρεμβάσεις και η στήριξη της καινοτομίας σε αειφόρες τεχνολογίες χαμηλών εκπομπών άνθρακα. Αυτές οι στρατηγικές επιδιώκουν την επίτευξη κοινωνικών, οικονομικών και περιβαλλοντικών στόχων, μειώνοντας παράλληλα τις μακροπρόθεσμες εκπομπές αερίων θερμοκηπίου και αυξάνοντας την ανθεκτικότητα στις επιπτώσεις της κλιματικής αλλαγής.
Οι οικονομίες χαμηλών εκπομπών διοξειδίου άνθρακα αποτελούν τον πρόδρομο της πιο προηγμένης οικονομίας μηδενικού άνθρακα (zero-carbon economy).
Αϊβαλί
Μικρασιατική εκστρατεία και καταστροφή
Το οριστικό πλήγμα δόθηκε λίγα χρόνια αργότερα με την άτακτη υποχώρηση του ελληνικού στρατού που είχε τραγικές συνέπειες και για τις Κυδωνίες. Στις 29 Αυγούστου 1922 μπήκαν στην πόλη τα πρώτα τουρκικά στρατιωτικά τμήματα, που ενισχύθηκαν στις 6 Σεπτεμβρίου. Οι άνδρες στάλθηκαν σε Τάγματα Εργασίας σε στρατόπεδα του εσωτερικού της Ανατολίας, άλλοι εκτελέστηκαν, και ελάχιστοι μόνο σώθηκαν, που με τα γυναικόπαιδα κατέφυγαν στη Λέσβο και από εκεί σε άλλες περιοχές της Ελλάδας. Την εμπειρία του στα Τάγματα Εργασίας περιέγραψε, στο βιβλίο του Το Νούμερο 31328, ο Ηλίας Βενέζης, ο οποίος μαζί με άλλους 3.000 Αϊβαλιώτες υποχρεώθηκε να υπηρετήσει σε αυτά για 14 μήνες από το 1922, σε ηλικία 18 ετών. Ο Βενέζης ήταν ένας από τους μόλις 23 συμπατριώτες του που επιβίωσαν.
Οικονομία χαμηλού άνθρακα
Ο δείκτης γεωπολιτικών κερδών και απωλειών (GeGaLo) αξιολογεί πώς μπορεί να αλλάξει η γεωπολιτική θέση 156 χωρών εάν ο κόσμος μεταβεί πλήρως σε ανανεώσιμες πηγές ενέργειας. Οι πρώην εξαγωγείς ορυκτών καυσίμων αναμένεται να χάσουν ισχύ, ενώ πρώην εισαγωγείς ορυκτών καυσίμων και χώρες πλούσιες σε ανανεώσιμες πηγές ενέργειας (με κορυφαία την Ισλανδία) αναμένεται να ενισχυθούν.
Αϊβαλί
Μικρασιατική εκστρατεία και καταστροφή
Οι Έλληνες πρόσφυγες των Κυδωνιών κατέφυγαν μετά τη Μικρασιατική Καταστροφή και την Ανταλλαγή Πληθυσμών σε διάφορες περιοχές της Ελλάδας. Ειδικότερα στη Λέσβο, όπου και δημιούργησαν τις Νέες Κυδωνιές στη θέση του προγενέστερου τουρκικού οικισμού του Μπαλτζικί, ενώ και στο Αιγάλεω Αττικής πρόσφυγες εγκαταστάθηκαν και ονόμασαν τον συνοικισμό τους Νέες Κυδωνιές. Στη θέση τους ήρθαν Τούρκοι πρόσφυγες από την Ελλάδα, οι οποίοι στα τέλη του 1924 ανέρχονταν σε 21.000 άτομα.
Οικονομία χαμηλού άνθρακα
Σκεπτικό και στόχοι
Τα έθνη μπορούν να επιδιώξουν να γίνουν οικονομίες χαμηλού άνθρακα ή οικονομίες χωρίς άνθρακα ως μέρος της εθνικής στρατηγικής τους για τον μετριασμό της κλιματικής αλλαγής. Μια ολοκληρωμένη στρατηγική για τον μετριασμό της κλιματικής αλλαγής είναι μέσω της ουδετερότητας άνθρακα.
Αϊβαλί
Σύγχρονη πόλη
300px|μικρογραφία|Αγίασμα της Παναγιάς Φανερωμένης Οι επίσημες τουρκικές εκτιμήσεις υπολόγιζαν πως γύρω στο 1926, ο προσφυγικός πληθυσμός που είχε συρρεύσει στο Αϊβαλί αριθμούσε περίπου 25500 άτομα. Ωστόσο λόγω των συνθηκών, τα επόμενα χρόνια υπέστη ραγδαία μείωση με αποτέλεσμα το 1933 να ζουν εντός των ορίων του δήμου μόλις 13502 κάτοικοι. Σε ό,τι αφορά την τοπική οικονομία, αυτή στηριζόταν στην ελαιουργία, τη σαπωνοποιία και τα καπνά. Κατά τη δεκαετία του 1980 ξεκίνησε η τουριστική ανάπτυξη της περιοχής.
Οικονομία χαμηλού άνθρακα
Σκεπτικό και στόχοι
Ο στόχος μιας οικονομίας χαμηλού άνθρακα είναι να προσαρμόσει όλες τις πτυχές της (κατασκευές, γεωργία, μεταφορές, παραγωγή ηλεκτρικής ενέργειας, κλπ) γύρω από τεχνολογίες που παράγουν ενέργεια και υλικά με λίγες εκπομπές αερίων θερμοκηπίου και, επομένως, γύρω από πληθυσμούς, κτίρια, μηχανήματα και συσκευές που χρησιμοποιούν την ενέργεια και τα υλικά αποτελεσματικά, και, απορρίπτουν ή ανακυκλώνουν τα απόβλητά τους έτσι ώστε να έχουν ελάχιστες εκροές εκπομπων. Επιπλέον, έχει προταθεί ότι για να γίνει η μετάβαση σε μια βιώσιμη οικονομία χαμηλού άνθρακα, θα πρέπει να αποδώσουμε ένα κόστος (ανά μονάδα εκροής) στις εκπομπές με τη χρήση μέσων όπως η εμπόρια εκπομπών ή / και ένας φόρος άνθρακα.
Μερικές χώρες είναι ήδη χαμηλού άνθρακα, κυρίως όπου οι κοινωνίες δεν είναι βαριά βιομηχανικές ή πυκνοκατοικημένες. Προκειμένου να αποφευχθεί η κλιματική αλλαγή σε παγκόσμιο επίπεδο, οι χώρες με κοινωνίες εντάσεως άνθρακα πρέπει να γίνουν κοινωνίες και οικονομίες μηδενικού άνθρακα. Αρκετές από αυτές τις χώρες έχουν δεσμευτεί να μειώσουν τις εκπομπές τους κατά 100% μέσω αντιστάθμισης των εκπομπών αντί να τις σταματήσουν ολοσχερώς (ουδετερότητα άνθρακα). Με άλλα λόγια, η εκπομπή δεν θα σταματήσει αλλά θα συνεχιστεί και θα αντισταθμιστεί σε διαφορετική γεωγραφική περιοχή. Το σύστημα εμπορίας εκπομπών της Ευρωπαϊκής Ένωσης επιτρέπει στις εταιρείες να αγοράζουν διεθνή δικαιώματα άνθρακα, και με αυτό τον τρόπο μπορούν να διοχετευτούν επενδύσεις και καθαρές τεχνολογίες προς τις αναπτυσσόμενες χώρες για να προωθηθεί η ανάπτυξη χαμηλού άνθρακα.
Αϊβαλί
Σύγχρονη πόλη
Στη σύγχρονη εποχή, το Αϊβαλί αποτελεί ένα αναπτυσσόμενο αστικό, εμπορικό και τουριστικό κέντρο, διατηρώντας ακόμα αρκετά από στοιχεία του ελληνικού του παρελθόντος. Το 2007 στο λιμάνι του Αϊβαλιού έγινε για πρώτη φορά μετά το 1922 τελετή αγιασμού των υδάτων κατά την ημέρα των Θεοφανίων.
Οικονομία χαμηλού άνθρακα
Οφέλη
Οι οικονομίες χαμηλού άνθρακα παρουσιάζουν πολλαπλά οφέλη για την ανθεκτικότητα των οικοσυστημάτων, το εμπόριο, την απασχόληση, την υγεία, την ενεργειακή ασφάλεια και τη βιομηχανική ανταγωνιστικότητα.
Αϊβαλί
Εξωτερικοί σύνδεσμοι
Κατηγορία:Ασιατικές πόλεις της Τουρκίας Κατηγορία:Αρχαίες πόλεις της Ιωνίας Κατηγορία:Επαρχία Μπαλικεσίρ
Οικονομία χαμηλού άνθρακα
Ανθεκτικότητα οικοσυστήματος
Οι στρατηγικές ανάπτυξης χαμηλών εκπομπών για τον τομέα της χρήσης γης μπορούν να δώσουν προτεραιότητα στην προστασία των πλούσιων σε άνθρακα οικοσυστημάτων, όχι μόνο για τη μείωση των εκπομπών, αλλά και για την προστασία της βιοποικιλότητας και τη διαφύλαξη των τοπικών βιοτικών πόρων για τη μείωση της αγροτικής φτώχειας. Όλα αυτά μπορούν να οδηγήσουν σε κλιματικά ανθεκτικότερα οικοσυστήματα. Οι πρωτοβουλίες REDD+ και μπλε άνθρακα συγκαταλέγονται μεταξύ των διαθέσιμων μέτρων για τη διατήρηση, τη βιώσιμη διαχείριση και την αποκατάσταση αυτών των πλούσιων σε άνθρακα οικοσυστημάτων, τα οποία είναι ζωτικής σημασίας για την αποθήκευση και την απομόνωση φυσικού άνθρακα και για την οικοδόμηση κλιματικά ανθεκτικών κοινοτήτων.
Δημιουργία θέσεων εργασίας
Η μετάβαση σε οικονομίες χαμηλού άνθρακα, που να είναι περιβαλλοντικά και κοινωνικά βιώσιμες, μπορεί να αποτελέσει ισχυρό μοχλό δημιουργίας και αναβάθμισης θέσεων εργασίας, κοινωνικής δικαιοσύνης και εξάλειψης της φτώχειας, εάν γίνει σωστή διαχείριση με την πλήρη συμμετοχή κυβερνήσεων, εργαζομένων και εργοδοτικών οργανώσεων.
Οι εκτιμήσεις από το μοντέλο Global Economic Linkages της Διεθνούς Οργάνωσης Εργασίας δείχνουν ότι αν δεν μετριαστεί η κλιματική αλλαγή, και ο σχετικός αρνητικός αντίκτυπος στις επιχειρήσεις και τους εργαζομένους, θα εμφανιστούν αρνητικές επιπτώσεις στην παραγωγή πολλών βιομηχανιών, με πτώση της παραγωγής κατά 2,4% έως το 2030 και κατά 7,2% έως το 2050.
Ανταγωνιστικότητα
Η βιομηχανική ανάπτυξη χαμηλών εκπομπών και η αποδοτικότητα πόρων μπορούν να προσφέρουν πολλές ευκαιρίες για την αύξηση της ανταγωνιστικότητας των οικονομιών και των εταιρειών. Σύμφωνα με την παγκόσμια σύμπραξη για τις στρατηγικές ανάπτυξης χαμηλών εκπομπών (LEDS GP), υπάρχει συχνά μια ξεκάθαρη επιχειρηματική πρόταση για τη μετάβαση σε τεχνολογίες χαμηλότερων εκπομπών, με περιόδους επανάκτησης της αρχικής επένδυσης που κυμαίνονται από 0,5–5 χρόνια, ωθώντας χρηματοοικονομικές επενδύσεις.
Βελτιωμένη εμπορική πολιτική
Το εμπόριο και οι εμπορικές πολιτικές μπορούν να συμβάλουν στις οικονομίες χαμηλού άνθρακα, επιτρέποντας την αποτελεσματικότερη χρήση των πόρων και τη διεθνή ανταλλαγή φιλικών προς το κλίμα αγαθών και υπηρεσιών. Ένα τέτοιο μέτρο είναι η άρση των δασμών στο εμπόριο καθαρής ενέργειας και τεχνολογιών ενεργειακής απόδοσης. Σε έναν τομέα όπου τα τελικά προϊόντα αποτελούνται από πολλά εξαρτήματα που διασχίζουν σύνορα πολλές φορές - μια τυπική ανεμογεννήτρια, για παράδειγμα, περιέχει έως και 8.000 εξαρτήματα - ακόμη και μικρές μειώσεις τιμών θα μειώσουν το κόστος. Αυτό θα καταστήσει τις τεχνολογίες πιο προσιτές και ανταγωνιστικές στην παγκόσμια αγορά, ιδίως εάν συνδυάζεται με τη σταδιακή κατάργηση των επιδοτήσεων ορυκτών καυσίμων.
Ανανεώσιμη ενέργεια και ενεργειακή απόδοση
[[Αρχείο:Total_Installed_Wind_Capacity_1997-2020-MW.jpg|μικρογραφία| Παγκόσμια εγκατεστημένη χωρητικότητα αιολικής ενέργειας 1997-2020 [MW], ιστορία και προβλέψεις. Πηγή δεδομένων: WWEA]] μικρογραφία| Ηλιακή συστοιχία στο φωτοβολταϊκό σταθμό Νέλις στη [[Νεβάδα.]] Οι τεχνολογικές και πολιτικές εξελίξεις επέτρεψαν στις ανανεώσιμες πηγές ενέργειας και την ενεργειακή απόδοση να διαδραματίσουν σημαντικό ρόλο στη μετατόπιση από τα ορυκτά καύσιμα, ικανοποιώντας την παγκόσμια ζήτηση ενέργειας και μειώνοντας παράλληλα τις εκπομπές διοξειδίου του άνθρακα. Οι τεχνολογίες ανανεώσιμων πηγών ενέργειας διατίθενται εμπορικά με γοργούς ρυθμούς και, σε συνδυασμό με τα κέρδη απόδοσης, μπορούν να επιτύχουν πολύ μεγαλύτερες μειώσεις εκπομπών από ό, τι θα μπορούσαν να επιτύχουν ανεξάρτητα.
Η ανανεώσιμη ενέργεια είναι ενέργεια που προέρχεται από φυσικούς πόρους όπως το φως του ήλιου, ο άνεμος, η βροχή, οι παλίρροιες και η γεωθερμία, οι οποίες είναι ανανεώσιμες (ανανεώνονται φυσικά). Το 2015, περίπου το 19% της παγκόσμιας κατανάλωσης ενέργειας προήλθε από ανανεώσιμες πηγές ενέργειας. Κατά τη διάρκεια των πέντε ετών από το τέλος του 2004 έως το 2009, η παγκόσμια ικανότητα ανανεώσιμης ενέργειας αυξήθηκε με ρυθμούς 10-60% ετησίως. Για την αιολική ενέργεια και πολλές άλλες ανανεώσιμες τεχνολογίες, η ανάπτυξη επιταχύνθηκε το 2009 σε σχέση με τα προηγούμενα τέσσερα χρόνια. Κατά τη διάρκεια του 2009 προστέθηκε περισσότερη χωρητικότητα αιολικής ενέργειας από οποιαδήποτε άλλη ανανεώσιμη τεχνολογία. Ωστόσο, τα φωτοβολταϊκά που είναι συνδεδεμένα στο δίκτυο είχαν την ταχύτερη αύξηση από όλες τις τεχνολογίες ανανεώσιμων πηγών ενέργειας, με μέσο ετήσιο ρυθμό ανάπτυξης 60% για την περίοδο 2004-2009.
Η ενέργεια για ισχύ, θέρμανση, ψύξη και κινητικότητα αποτελεί βασικό συστατικό για την ανάπτυξη μιας οικονομίας, με την ενεργειακή ασφάλεια να είναι απαραίτητη προϋπόθεση, καθιστώντας την αναμφισβήτητα τη σημαντικότερη κινητήρια δύναμη μιας ενεργειακής πολιτικής. Η αναβάθμιση των ανανεώσιμων πηγών ενέργειας ως μέρος μιας στρατηγικής ανάπτυξης χαμηλών εκπομπών μπορεί να διαφοροποιήσει το ενεργειακό μείγμα μιας χώρας και να μειώσει την εξάρτηση της από τις εισαγωγές. Κατά τη διαδικασία απεξάρτησης από τον άνθρακα της θέρμανσης και των μεταφορών μέσω ηλεκτροδότησης, πρέπει να προβλέπονται πιθανές αλλαγές στη ζήτηση αιχμής της ηλεκτρικής ενέργειας, ενώ θα πρέπει να εξετάζονται εναλλακτικές τεχνολογίες, όπως οι αντλίες θερμότητας για ηλεκτρικά οχήματα.
Η εγκατάσταση τοπικών ανανεώσιμων δυνατοτήτων μπορεί επίσης να μειώσει τους γεωπολιτικούς κινδύνους και την έκθεση στην αστάθεια των τιμών καυσίμου και να βελτιώσει το εμπορικό ισοζύγιο για τις χώρες εισαγωγής (σημειώνοντας ότι λίγες μόνο χώρες εξάγουν πετρέλαιο και φυσικό αέριο). Η ανανεώσιμη ενέργεια προσφέρει χαμηλότερο χρηματοοικονομικό και οικονομικό κίνδυνο για τις επιχειρήσεις μέσω μιας πιο σταθερής και προβλέψιμης βάσης κόστους για τον ενεργειακό εφοδιασμό.
Τα κέρδη της ενεργειακής απόδοσης τις τελευταίες δεκαετίες ήταν σημαντικά, αλλά υπάρχουν ακόμη πολλά περισσότερα που μπορούν να επιτευχθούν. Με μια συντονισμένη προσπάθεια και ισχυρές πολιτικές, οι μελλοντικές βελτιώσεις της ενεργειακής απόδοσης είναι πιθανό να είναι πολύ μεγάλες. Η θερμότητα είναι μία από τις πολλές μορφές "ενεργειακής σπατάλης" που θα μπορούσε να αντιμετωπιστεί για να αυξήσει σημαντικά την χρήσιμη ενέργεια χωρίς να καταναλώνει περισσότερα ορυκτά καύσιμα.
Βιώσιμα βιοκαύσιμα
Τα βιοκαύσιμα, με τη μορφή υγρών καυσίμων που προέρχονται από φυτικά υλικά, εισέρχονται στην αγορά, λόγω παραγόντων όπως η αύξηση των τιμών του πετρελαίου και η ανάγκη για αυξημένη ενεργειακή ασφάλεια. Ωστόσο, πολλά από τα βιοκαύσιμα που παρέχονται σήμερα έχουν επικριθεί για τις αρνητικές επιπτώσεις τους στο φυσικό περιβάλλον, την επισιτιστική ασφάλεια και τη χρήση γης.
Η πρόκληση είναι να υποστηριχθεί η ανάπτυξη βιοκαυσίμων, συμπεριλαμβανομένης της ανάπτυξης νέων τεχνολογιών αιθανόλης, με υπεύθυνες πολιτικές και οικονομικά μέσα για να διασφαλιστεί ότι η εμπορευματοποίηση βιοκαυσίμων είναι βιώσιμη. Η υπεύθυνη εμπορευματοποίηση των βιοκαυσίμων αποτελεί ευκαιρία ενίσχυσης των βιώσιμων οικονομικών προοπτικών στην Αφρική, τη Λατινική Αμερική και την Ασία.
Τα βιοκαύσιμα έχουν περιορισμένη ικανότητα αντικατάστασης των ορυκτών καυσίμων και δεν πρέπει να θεωρούνται πανάκεια για την αντιμετώπιση των εκπομπών στις μεταφορές. Ωστόσο, προσφέρουν την προοπτική αυξημένου ανταγωνισμού στην αγορά και συγκράτησης των τιμών του πετρελαίου. Η υγιής προσφορά εναλλακτικών πηγών ενέργειας θα βοηθήσει στην καταπολέμηση των αυξήσεων των τιμών της βενζίνης και στη μείωση της εξάρτησης από τα ορυκτά καύσιμα, ιδίως στον τομέα των μεταφορών. Η αποτελεσματικότερη χρήση καυσίμων μεταφοράς αποτελεί επίσης αναπόσπαστο μέρος μιας βιώσιμης στρατηγικής μεταφορών.
Πυρηνική ενέργεια
Η πυρηνική ενέργεια αναφέρεται ως το κύριο μέσο για την επίτευξη μιας οικονομίας χαμηλού άνθρακα. Όσον αφορά τα μεγάλα βιομηχανικά έθνη, η Γαλλία, κυρίως επειδή το 75% της ηλεκτρικής ενέργειας που χρησιμοποιεί παράγεται από πυρηνική ενέργεια, έχει τη χαμηλότερη παραγωγή διοξειδίου του άνθρακα ανά μονάδα ΑΕΠ στον κόσμο και είναι ο μεγαλύτερος εξαγωγέας ηλεκτρικής ενέργειας στον κόσμο, κερδίζοντας περίπου 3 δισ. ευρώ ετησίως σε πωλήσεις.
Η ανησυχία εκφράζεται συχνά με το θέμα της αποθήκευσης και της ασφάλειας αναλωμένων πυρηνικών καυσίμων. Αν και τα φυσικά ζητήματα δεν είναι μεγάλα, οι πολιτικές δυσκολίες είναι σημαντικές. Ο αντιδραστήρας θορίου έχει προταθεί ως λύση στις ανησυχίες που θέτουν οι συμβατικοί πυρηνικοί αντιδραστήρες.
Η Γαλλία επανεπεξεργάζεται τα αναλωμένα πυρηνικά καύσιμα στην περιοχή της Χάγης από το 1976 και έχει επίσης επεξεργαστεί τα αναλωμένα πυρηνικά καύσιμα από την Ιαπωνία, τη Γερμανία, το Βέλγιο, την Ελβετία, την Ιταλία, την Ισπανία και την Ολλανδία.
Εξυπνο δίκτυο
Μία πρόταση από το Πανεπιστήμιο της Καρλσρούης, που ανάπτυξε ένα εικονικό σταθμός παραγωγής ενέργειας, είναι η χρήση ηλιακής και αιολικής ενέργειας για το βασικό φορτίο και η χρήση υδροηλεκτρικής ενέργειας και βιοαέριου για το φορτίο αιχμής. Το υδροηλεκτρικό και το βιοαέριο χρησιμοποιούνται για την αποθήκευση ενέργειας στο δίκτυο. Αυτό απαιτεί την ανάπτυξη ενός έξυπνου δικτύου που θα περιλαμβάνει τοπικά δίκτυα ηλεκτρικής ενέργειας από τη χρήση ενέργειας κοντά στον τόπο παραγωγής, μειώνοντας έτσι την υπάρχουσα απώλεια δικτύου κατά 5%.
Τεχνολογίες απεξάρτησης από τον άνθρακα
Υπάρχουν πέντε τεχνολογίες που συνήθως χρησιμοποιούνται για την απεξάρτηση από τον άνθρακα:
Παραπομπές
Κατηγορία:Βιώσιμες τεχνολογίες Κατηγορία:Ενεργειακή οικονομία Κατηγορία:Σελίδες με μη επιθεωρημένες μεταφράσεις
Πανελλήνιο πρωτάθλημα στίβου ανδρών 1986
Το 72ο Πανελλήνιο πρωτάθλημα στίβου ανδρών 1986 διεξήχθη στο Ολυμπιακό Στάδιο Αθήνας, στην Καλογρέζα, από 8 ως 10 Αυγούστου, μαζί με το αντίστοιχο πανελλήνιο πρωτάθλημα στίβου γυναικών 1986.
Βαθμολογία
*
Νταμιάν Γκρεγκορινί
Ο Νταμιάν Γκρεγκορινί, γεννημένος στην Νις στις 2 Μαρτίου 1979, είναι πρώην Γάλλος ποδοσφαιριστής. Αγωνίστηκε, στην διάρκεια της καριέρας του, ως τερματοφύλακας για λογαριασμό, μεταξύ άλλων, των ΟΖΚ Νις και ΑΣ Νανσί-Λωρραίνη.
Εργάζεται, από τον Ιούνιο του 2015, ως προπονητής τερματοφυλάκων στην ΑΣ Νανσί-Λωρραίνη.
Βιογραφία
Έχοντας αναδειχθεί ποδοσφαιρικά στην Νις, μεταγράφηκε στην Ολιμπίκ Μαρσέιγ το 2000, προκειμένου να αποτελέσει αναπληρωματικό τερματοφύλακα του Στεφάν Τρεβιζάν. Αγωνίστηκε συνολικά σε 9 αναμετρήσεις για την Ντιβιζιόν 1 κατά την διάρκεια της πρώτης του σεζόν και μόλις σε μία για την σεζόν 2001-2002. Επέστρεψε, τότε, στην Νις, η οποία είχε μόλις προβιβαστεί στην Λιγκ 1. Αποτέλεσε βασικό τερματοφύλακα της ομάδας έως και το 2006, ενώ πέτυχε να διατηρήσει απαραβίαστη την εστία του για διάστημα 988 αγωνιστικών λεπτών από τις 24 Αυγούστου 2002 έως τις 8 Φεβρουαρίου 2003.
Χάνοντας την θέση του βασικού τερματοφύλακα της ομάδας που κατείχε από τον άκρως υποσχόμενο και ταλαντούχο νεαρό Ουγκό Λορίς, εντάχθηκε τον Ιανουάριο του 2007 στην ΑΣ Νανσί-Λωρραίνη. Αγωνίστηκε συνολικά σε 16 αναμετρήσεις πρωταθλήματος και σε δύο αναμετρήσεις για το Κύπελλο ΟΥΕΦΑ, όπου και κλήθηκε να καλύψει την απουσία λόγω τραυματισμού του Τζενάρο Μπρασιγκλιάνο, βασικού τερματοφύλακα του συλλόγου, έπειτα από την μεταγραφή του Ολιβιέ Σορέν στην ΑΖ Οσέρ. Μετά τον Οκτώβριο του 2010, καθιερώθηκε ως βασικός τερματοφύλακας της Νανσί, αντικαθιστώντας τον Μπρασιγκλιάνο, ο οποίος παρέμεινε εκτός αγωνιστικής δράσης για μεγάλο διάστημα.
Παραπομπές
Κατηγορία:Γάλλοι ποδοσφαιριστές Κατηγορία:Ποδοσφαιριστές ΟΖΚ Νις Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές ΑΣ Νανσί-Λωρραίνη
32η Σκακιστική Ολυμπιάδα
μικρογραφία|Αρμενική σφραγίδα με το λογότυπο της 32ης Σκακιστικής Ολυμπιάδας μικρογραφία|Το αναμνηστικό νόμισμα της Αρμενίας μικρογραφία|Το αναμνηστικό νόμισμα της ΑρμενίαςΗ 32η Σκακιστική Ολυμπιάδα διοργανώθηκε από την FIDE και αποτελούταν από ένα ανοικτό τουρνουά και ένα τουρνουά γυναικών, που πραγματοποιήθηκε μεταξύ 15 Σεπτεμβρίου και 2 Οκτωβρίου 1996 στο Γερεβάν στην Αρμενία. Και τα δύο τμήματα είχαν ως διεθνή κριτή τον Αλίσα Χατσατριάν της Αρμενίας.
Η ρωσική ομάδα κέρδισε τον τρίτο συνεχόμενο τίτλο της, με αρχηγό τον παγκόσμιο πρωταθλητή Κασπάροφ. Για άλλη μια φορά, λόγω της διαμάχης του με την εθνική ομοσπονδία, ο πρωταθλητής της FIDE Ανατόλι Κάρποβ δεν ήταν παρών. Η Ουκρανία, ηγούμενη από τον Ιβάντσουκ, πήρε το ασημένιο μετάλλιο, και οι Ηνωμένες Πολιτείες επέστρεψαν στη τάξη των μεταλλίων για πρώτη φορά μετά την πτώση του Σιδηρού Παραπετάσματος, νικώντας την Αγγλία για μισό βαθμό στο τάι μπρέικ. Κάπως ειρωνικά, η μισή ομάδα των ΗΠΑ είχε γεννηθεί στην Ανατολική Ευρώπη.
Εκτός από τους συνολικούς νικητές μεταλλίων, οι ομάδες χωρίστηκαν σε ομάδες συλλογής, με τους κορυφαίους παίκτες σε κάθε ομάδα να λαμβάνουν ειδικά βραβεία.
Ανοιχτή εκδήλωση
Στο ανοικτό τμήμα συμμετείχαν 114 ομάδες που εκπροσωπούσαν 111 έθνη συν των ομάδων "Β" και "Γ" της Αρμενίας, καθώς και την Διεθνή Ένωση Σκακιού Μπράιγ. Το Μάλι είχαν υπογράψει, αλλά δεν εμφανίστηκε και αποκλείστηκε. Λόγω του μονού αριθμού συμμετεχόντων, οι γηπεδούχοι είχαν τη δυνατότητα να βάλουν μια πρόσθετη τρίτη ομάδα, αλλά όταν η ομάδα της Υεμένης έφτασε στο δεύτερο γύρο, ο αριθμός έγινε μονός πάλι. Ωστόσο, το Αφγανιστάν έθεσε ένα νέο Ολυμπιακό ρεκόρ με το να μην εμφανιστεί μέχρι τον κύκλο 8 και πάλι και ο συνολικός αριθμός των ομάδων ήταν πάλι περιττός.
Ο έλεγχος χρόνου για κάθε παιχνίδι επέτρεπαν σε κάθε παίκτη 2 ώρες για τις 40 πρώτες του κινήσεις και στη συνέχεια 1 ώρα για να κάνει τις επόμενες 20 κινήσεις. Σε περίπτωση ισοπαλίας, το τάι-μπρέικ κρινόταν από το σύστημα Μπούχολτς και τους πόντους του αγώνα.
!# !Χώρα !Παίκτες !Μέση βαθμολογία !Βαθμοί !Μπούχολτς !# !Χώρα !Μέση βαθμολογία !Πόντοι !Μπούχολτς !Πόντοι αγώνα
Καλύτερο παιχνίδι
Το βραβείο "Καλύτερου παιχνιδιού" βραβείο πήγε στο Ζουράμπ Στουρούα (Γεωργία) - Ρολάντο Κουτίροφ (πΓΔΜ) από το γύρο 3.
Γυναικεία αποτελέσματα
Στο τμήμα των γυναικών συμμετείχαν από 74 ομάδες που αντιπροσωπεύουν 72 έθνη συν της Αρμενίας "Β" και την Διεθνή Ένωση Σκακιού Μπράιγ. Ο έλεγχος χρόνου για κάθε παιχνίδι επέτρεπαν σε κάθε παίκτη 2 ώρες για τις 40 πρώτες του κινήσεις και στη συνέχεια 1 ώρα για να κάνει τις επόμενες 20 κινήσεις. Σε περίπτωση ισοπαλίας, το τάι-μπρέικ κρινόταν από το σύστημα Μπούχολτς και τους πόντους του αγώνα.
Η γεωργιανή ομάδα, με επικεφαλής έναν πρώην παγκόσμιο πρωταθλητή (Τσιμπουρντανίτζε), κέρδισε τον τρίτο συνεχόμενο τίτλο της. Η Κίνα, ηγούμενη από ένα άλλο πρώην παγκόσμιος πρωταθλητής (Σίε Τζουν), πήρε το ασημένιο, και η Ρωσία το χάλκινο. Η πρόσφατα εστεμμένη πρωταθλήτρια Ζούζα Πόλγκαρ δεν έλαβε μέρος στην εκδήλωση για την νέα χώρα και έτσι η ομάδα των ΗΠΑ τελείωσε 35η.
!# !Χώρα !Παίκτες !Μέση βαθμολογία !Βαθμοί !Μπούχολτς !# !Χώρα !Μέση βαθμολογία !Πόντοι !Μπούχολτς !Πόντοι αγώνα
Εξωτερικοί σύνδεσμοι
Κατηγορία:Αθλητισμός στο Γερεβάν
Σαντζίν Μπαγιάρ
Ο Σαντζίν Μπαγιάρ ( Sanjiin Bayar, μογγολικά Санжийн Баяр) είναι Μογγόλος πολιτικός  και  Πρωθυπουργός της Μογγολίας από το 2007 ως το 2009.
Βίος
Ο Μπαγιάρ γεννήθηκε στο Ουλάν Μπατόρ το 1956. Ολοκλήρωσε τις σπουδές του στη Μόσχα στη Νομική και την περίοδο 1979-83 υπηρέτησε ως αξιωματικός, μέχρι το 1983. Εργάστηκε επίσης ως δημοσιογράφος και δίδαξε στην Ακαδημία Κοινωνικών Επιστημών. Στις ΗΠΑ ήταν διευθυντής του Ινστιτούτου Στρατηγικών Μελετών του Υπουργείου Αμύνης της Μογγολίας. Από το 1997 ως το 2001 ήταν επικεφαλής του Γραφείου του Προέδρου της Δημοκρατίας της χώρας του. Το 2001 έγινε πρεσβευτής στη Μόσχα, μέχρι το 2005.
Πολιτική καριέρα
Έγινε μέλος του Επαναστατικού Κόμματος του Λαού της Μογγολίας (MPRP) το 1988. Το 2005 έγινε Γενικός Γραμματέας και τον Οκτώβριο του 2007 εξελέγη Πρόεδρος του κόμματος, επικρατώντας του Μιγίγκομπιν Ένχμπολντ. Στην ίδια ψηφοφορία στο Κογκρέσο, ο Μπαγιάρ εξελέγη νέος Πρωθυπουργός. Στις 22 Νοεμβρίου του 2007 η εκλογή του Μπαγιάρ στην πρωθυπουργία επιβεβαιώθηκε επίσημα με την έγκριση του Κοινοβουλίου.
Προβλήματα υγείας και παραίτηση
Τον Οκτώβριο του 2009 εισήχθη σε νοσοκομείο του Ουλάν Μπατόρ. Εξαιτίας των προβλημάτων υγείας που αντιμετώπισε, ανακοίνωσε με επιστολή του την παραίτησή του από την πρωθυπουργία, στις 26 Οκτωβρίου 2009. Έπειτα από δύο ημέρες επιβεβαιώθηκε ότι το κοινοβούλιο αποδέχθηκε την παραίτησή του. Ο Μπαγιάρ ζήτησε συγγνώμη από εκείνους που τον είχαν ψηφίσει και προσωρινός αντικαταστάτης του έγινε ο πρώτος αντιπρόεδρος της κυβέρνησης, Ν. Αλτανχουγιάγκ.
Παραπομπές
Μπαγιαρ
Κρητικός Πόλεμος
Ο E΄ Βενετοτουρκικός Πόλεμος, γνωστός και ως Κρητικός Πόλεμος από το κύριο θέατρο επιχειρήσεων, καλείται η πολεμική αναμέτρηση μεταξύ της δημοκρατίας της Βενετίας και των συμμάχων αυτής χριστιανικών δυνάμεων με την Οθωμανική Αυτοκρατορία. Έλαβε χώρα κυρίως έξω από τα τείχη του Χάνδακα (σημερινό Ηράκλειο) αλλά και σε ολόκληρο το νησί και τις θάλασσες γύρω από την Κρήτη.
Όλα τα κάστρα και οι μεγάλες πόλεις καταλήφθηκαν από τούς Οθωμανούς τον πρώτο χρόνο του πολέμου, το φρούριο του Χάνδακα αντιστάθηκε αποτελεσματικά και συνέχισε να αντιστέκεται για τα επόμενα 25 χρόνια, οι περιοχές της ενδοχώρας θα καταληφθούν πολύ αργότερα. Μετά από τις πρώτες αποτυχημένες επιχειρήσεις των Οθωμανών στον Χάνδακα και οι δυο πλευρές στράφηκαν στην αποκοπή των γραμμών ανεφοδιασμού του αντίπαλου. Έτσι ο πόλεμος απλώθηκε σε ολόκληρο το νησί και στις θάλασσες γύρω από την Κρήτη και το Αιγαίο.
Υπόβαθρο
Οι Ενετοί στις αρχές του 1600 χειρίζονταν την επιθετική Οθωμανική αυτοκρατορία με μεγάλη προσοχή ώστε να μην προκαλέσουν. Η στρατηγική θέση της Κρήτης με το ισχυρότερο φρούριο της μεσογείου της εποχής, τα πολλά λιμάνια και τα εύφορα εδάφη, ήταν ένα πολύ δελεαστικό έπαθλο. Η Κρήτη βρισκόταν σε έναν κλοιό από ισλαμικές κτήσεις για αιώνες και μόνο η θάλασσα την κρατούσε ακόμα ασφαλή. Ο τριακονταετής πόλεμος στο εσωτερικό της Αγίας Ρωμαϊκής αυτοκρατορίας, η ανακάλυψη της Αμερικής και των νέων εμπορικών δρόμων, είχε αποδυναμώσει οικονομικά την άλλοτε θαλασσοκράτειρα Γαληνότατη, γι’ αυτό και δεν κατάφερε ποτέ κατά τη διάρκεια του πολέμου να αποκόψει τον ανεφοδιασμό στα στενά των Δαρδανελίων, καθώς δεν είχαν ποτέ αρκετά πλοία. Είναι γνωστό σήμερα ότι η Βρετανία έπαιξε το ρόλο της υπέρ των Οθωμανών μεταφέροντας στρατιώτες στην Κρήτη όταν ο οθωμανικός στόλος αδυνατούσε καθώς η Βενετία αν και αποδυναμωμένη, ήταν ακόμα μεγάλος αντίπαλος στο θαλάσσιο εμπόριο. Με αυτόν τον τρόπο η Βρετανία ακύρωσε τον θρησκευτικό και πολιτισμικό χαρακτήρα που ήθελε να δώσει ο Πάπας σε αυτόν τον πόλεμο.
Η αφορμή
Το 1644 οι ιππότες της Μάλτας έδωσαν την αφορμή για τον μεγάλο πόλεμο. Συγκεκριμένα, οι ιππότες επιτέθηκαν σε μουσουλμάνους προσκυνητές που πραγματοποιούσαν τη διαδρομή Κωνσταντινούπολη - Αλεξάνδρεια, με τελικό προορισμό τη Μέκκα. Μεταξύ των προσκυνητών υπήρχαν και μέλη της οθωμανικής διοίκησης. Οι ιππότες της Μάλτας με τα λάφυρα από την επίθεση, κατέφυγαν σε έναν μικρό όρμο στη νότια Κρήτη. Αυτή η πληροφορία ήταν αρκετή για τους Οθωμανούς να κατηγορήσουν ανοιχτά τη γαληνότατη για την επίθεση, η οποία αρνιόταν κάθε ανάμιξη. Ενώ οι Οθωμανοί φέρονται να γύρευαν αφορμή να εισβάλουν στην Κρήτη, προηγούμενα σοβαρά επεισόδια μεταξύ Βενετίας και οθωμανικής αυτοκρατορίας δεν κατέληξαν με τoν ίδιο τρόπο. Αυτό δείχνει τον θυμό που προκάλεσε το συγκεκριμένο περιστατικό στην πύλη, καθώς οι περισσότεροι των προσκυνητών που σκοτώθηκαν ήταν γυναικόπαιδα. Στης 30 Απριλίου του 1645, 416 πλοία με 50.000 στρατιώτες κατέπλευσαν από τα Δαρδανέλια με προορισμό το Ναβαρίνο της Πελοποννήσου, αφήνοντας να εννοηθεί στο διπλωματικό τραπέζι ότι ο τελικός προορισμός ήταν η μικρή άγονη και μακρινή Μάλτα.
Οι επιχειρήσεις
Στις 27 Ιανουαρίου του 1647 μετά από μια αποτυχημένη απόπειρα αποκοπής της διόδου τον Δαρδανελίων ο Ενετός διοικητής των επιχειρήσεων Τομάσο Μοροζίνι σκοτώθηκε όταν μόνη η γαλέρα του, βρέθηκε αντιμέτωπη με μια οθωμανική αρμάδα 45 πλοίων. Η ενετική γαλέρα κατάφερε τεράστιες καταστροφές στον οθωμανικό στόλο, μεταξύ των οποίων και ο θάνατος του Κότσα Μουσά πασά επικεφαλής της αρμάδας και κυβερνήτη της Αιγύπτου. Η ενετική γαλέρα με κάποιους από το πλήρωμα τελικά διασώθηκε από τον ενετικό στόλο. Οι απώλειες που προκάλεσε ένα μόνο πλοίο στους Οθωμανούς είχαν αντίκτυπο στο ηθικό τους, όμως ο ανεφοδιασμός του κρητικού μετώπου συνεχίστηκε κανονικά. Κατά τη διάρκεια του Αυστρο-Οθωμανικου πολέμου 1663-1664 οι επιχειρήσεις στην Κρήτη είχαν εντελώς σταματήσει, αλλά οι Ενετοί δεν εκμεταλλεύτηκαν την ευκαιρία να απωθήσουν τους Οθωμανούς ανοίγοντας τους διπλό μέτωπο. Μετά τη συμφωνία ειρήνης του Vasvár με την Αυστρία, οι Οθωμανοί ήταν, πλέον, έτοιμοι ώστε να επικεντρωθούν στο μέτωπο της Κρήτης. Τον Φεβρουάριο του 1667, η Βενετία έλαβε βοήθεια 6000 ανδρών και 21 πολεμικών πλοίων από τη Γαλλία, τη Νάπολη, τον Πάπα, τη Σικελία και τη Μάλτα. Η μόνη όμως επιτυχία των συμμάχων ήταν η απώθηση μιας επίθεσης στα Κύθηρα.
Η πτώση του Χάνδακα
Το χειμώνα του 1667 νέα οθωμανικά στρατεύματα αποβιβάζονται στην Κρήτη και η τελευταία φάση του πολέμου που στοίχισε τη ζωή σε 70.000 μουσουλμάνους στρατιώτες και 70.000 χριστιανούς στρατιώτες και αμάχους στην πλειοψηφία τους Κρήτες, πρόκειται να αρχίσει. Την άνοιξη του 1668 η Βενετία μετά από υποσχέσεις σημαντικής στρατιωτικής βοήθειας από τη δύση ελπίζει να τελειώσει τον πόλεμο με συμφωνία ειρήνης. Πράγματι οι Οθωμανοί πρότειναν στη Βενετία το ίδιο έτος να κρατήσει τη μισή Κρήτη, κάτι που αρνήθηκε λόγω της αισιοδοξίας που προκάλεσαν οι υποσχέσεις κυρίως της Γαλλίας για νέες ενισχύσεις, και οι νέες αναταραχές στο εσωτερικό της οθωμανικής αυτοκρατορίας. Τον Ιούνιο του 1668 το πολυαναμενόμενο πρώτο μισό της γαλλικής ενίσχυσης φτάνει στον Χάνδακα, 6.000 στρατιώτες και 31 πλοία, ενώ οι Οθωμανοί είχαν πια οχυρωματικά πολύ κοντά στα τείχη του Χάνδακα, που ήταν σε πολύ κακή κατάσταση από τη μακροχρόνια καταπόνηση και τις επισκευές εν μέσω πολέμου. Η πρώτη εξόρμηση των Γάλλων έξω από τα τείχη στις 25 Ιουνίου ήταν καταστροφική, με 800 νεκρούς μεταξύ των οποίων και ο επικεφαλής δούκας του Μπωφόρ. Η άφιξη του δευτέρου μισού της γαλλικής ενίσχυσης ανέβασε το ηθικό, και στις 25 Ιουλίου ξεκινά συντονισμένη επίθεση από θάλασσα και ξηρά με 15.000 κανονιοβολισμούς μόνο από τον στόλο, όμως τα βαθιά οχυρωματικά έργα των Οθωμανών έξω από τον Χάνδακα επέτρεψαν μόνο μικρές απώλειες, ενώ η ανατίναξη ενός γαλλικού πλοίου από λάθος στη μέση της αρμάδας προκάλεσε σοβαρές ζημιές στα γύρω γαλλικά και ενετικά πλοία. Η δυσαρέσκεια των Ενετών για τις αδέξιες ενέργειες των Γάλλων προκάλεσε τριβές μέσα στο κάστρο, κάνοντας τους Γάλλους να θέλουν να αποχωρήσουν το οποίο και έκαναν στις 20 Αυγούστου. Έτσι άρχισε να γίνεται ξεκάθαρο ποια ότι ο Χάνδακας δεν μπορεί να κρατηθεί άλλο. Στις 5 Σεπτεμβρίου 1669, ο διοικητής Μοροζίνι με δική του πρωτοβουλία, χωρίς να συμβουλευτεί προηγουμένως τους ανωτέρους του στη Βενετία, συνθηκολογεί και παραδίδει την πόλη στην Οθωμανική Αυτοκρατορία.
Οι συνέπειες
Με την κατάκτηση της Κρήτης η Οθωμανική Αυτοκρατορία έφτασε τη μεγαλύτερη έκταση της, η οποία, ωστόσο, δεν διατηρήθηκε για καιρό. Συγκεκριμένα, οι παρατεταμένες στρατιωτικές επιχειρήσεις εξασθένησαν αριθμητικά τα οθωμανικά στρατεύματα, ενώ, ταυτόχρονα, άδειασαν και τα ταμεία της Αυτοκρατορίας. Ο Κρητικός πόλεμος ήταν, σύμφωνα με ορισμένους ιστορικούς, η βασική αιτία της παρακμής της Οθωμανικής Αυτοκρατορίας, η οποία ξεκίνησε στα τέλη του 17ου αιώνα από την οποία δεν ανέκαμψε ουσιαστικά ποτέ. Τα οφέλη των Οθωμανών από την κατάκτηση της Κρήτης ήταν ανύπαρκτα, καθώς λόγω ιδιοσυγκρασίας δεν εκμεταλλεύονταν τους θαλάσσιους δρόμους, ενώ οι πόροι του νησιού δεν απέδιδαν, καθώς η ύπαιθρος αποτελούσε εστία συνεχών αναταραχών.
Το 1692, η Γαληνότατη βρέθηκε έξω από τα τείχη του Χάνδακα σε μια ύστατη προσπάθεια ανακατάληψης, η οποία, ωστόσο, δεν ήταν επιτυχής. Τα ταμεία δεν μπορούσαν, πλέον, να υποστηρίξουν μεγάλης έκτασης στρατιωτικές επιχειρήσεις. Τα 4.253.000 δουκάτα που στοίχισε μόνο η άμυνα του κάστρου κατά το μεγάλο πόλεμο, δεν αναπληρώθηκαν ποτέ. Τα τελευταία Ενετικά φρούρια στην Κρήτη, η Σπιναλόγκα και η Γραμβούσα, έπεσαν στα χέρια των Οθωμανών το 1715. Η Γαληνότατη είχε χάσει οριστικά την εξέχουσα θέση της στη Μεσόγειο.
Εξωτερικοί σύνδεσμοι
Κατηγορία:Ιστορία της Κρήτης 5 Κατηγορία:17ος αιώνας στην Ευρώπη
Άντζελο Σκιάβιο
Ο Άντζελο Σκιάβιο (ιταλικά: Angelo Schiavio) (15 Οκτωβρίου 1905 – 17 Σεπτεμβρίου 1990) ήταν Ιταλός ποδοσφαιριστής, ο οποίος αγωνιζόταν ως επιθετικός. Πέρασε ολόκληρη την καριέρα του στη Μπολόνια ΦΚ 1909, τον σύλλογο της πόλης όπου γεννήθηκε και πέθανε. Κέρδισε τέσσερα πρωταθλήματα με τον σύλλογο και είναι ο κορυφαίος σκόρερ όλων των εποχών της ομάδας. Κατέκτησε το Παγκόσμιο Κύπελλο του 1934 με την Εθνική Ιταλίας, τερματίζοντας ως ο δεύτερος σκόρερ της διοργάνωσης. Επίσης, κέρδισε το Διεθνές Κύπελλο Κεντρικής Ευρώπης 1927–30 και 1933–35 και επίσης το χάλκινο μετάλλιο με την Ιταλία στους Θερινούς Ολυμπιακούς Αγώνες του 1928. Μετά την αποχώρησή του, ήταν προπονητής της Μπολόνια και έπειτα της Εθνικής Ιταλίας.
Θεωρούμενος ως ένας από τους σπουδαιότερους επιθετικούς της Ιταλίας, ήταν ένας γρήγορος, παραγωγικός, ισχυρός και τεχνικά ταλαντούχος επιθετικός. Το 2012, εισήχθη στο Hall of Fame του Ιταλικού Ποδοσφαίρου.
Ο Σκιάβο, ο οποίος απεβίωσε στις 17 Σεπτεμβρίου 1990 σε ηλικία 84 ετών στο νοσοκομείο Μαλπίγκι της Μπολόνια, ήταν επίσης ο τελευταίος επιζών παίκτης από την ομάδα της Ιταλίας που κέρδισε το Παγκόσμιο Κύπελλο του 1934.
Σταδιοδρομία σε συλλόγους
Ο Σκιάβιο πέρασε ολόκληρη την καριέρα του στην Μπολόνια ΦΚ 1909. Ξεκίνησε την καριέρα του με την πρώτη ομάδα κατά τη διάρκεια της σεζόν 1922–23, παίζοντας σε 6 αγώνες πρωταθλήματος (11 συνολικά) και σκοράροντας 6 γκολ. Έκανε το ντεμπούτο του για τον σύλλογο το 1923, σε ηλικία 17 ετών. Εκείνη την εποχή, το ιταλικό πρωτάθλημα ήταν οργανωμένο σε πολλές διαφορετικές περιφερειακές ομάδες. Συνέχισε να παίζει (και να σκοράρει) κανονικά για τη Μπολόνια, μπήκε μόνιμα στην αρχική ενδεκάδα σε ηλικία 19 ετών και το 1925 η Μπολόνια κέρδισε το πρώτο πρωτάθλημα στην ιστορία της, ενώ ο Σκιάβιο συνέβαλε στη κατάκτηση του τίτλου με 16 γκολ σε 27 αγώνες. Η τελευταία σεζόν που παίχτηκε σε αυτήν την μορφή ομίλων ήταν η σεζόν 1928–29. Εκείνη τη σεζόν, η Μπολόνια κέρδισε το δεύτερο της πρωτάθλημα, με τον Σκιάβιο να έχει κατά μέσο όρο περισσότερο από ένα γκολ ανά αγώνα με 30 γκολ σε 26 παιχνίδια – την πιο παραγωγική του εγχώρια σεζόν.
Η σεζόν 1929-30 είδε την έλευση της μορφής Σέριε Α. Ο Σκιάβιο έπαιξε στον πρώτο του αγώνα στη Σέριε Α εκτός έδρας εναντίον της Λάτσιο στις 6 Οκτωβρίου 1929 – μια ήττα με 3–0 για τη Μπολόνια. Το πρώτο του γκολ στη Σέριε A ήρθε στις 13 Νοεμβρίου εκείνου του έτους, σε μια εντός έδρας ισοπαλία με 2-2 με την Τριεστίνα. Τη σεζόν 1931–32 σημείωσε 25 γκολ, που τον οδήγησαν να κερδίσει το βραβείο Καποκανονιέρε για τον πρώτο σκόρερ στη Σέριε A. Η Μπολόνια κέρδισε άλλα δύο πρωταθλήματα το 1936 και το 1937, αν και ο Σκιάβιο έπαιξε μόνο σε δύο παιχνίδια στην τελευταία κατάκτηση. Η τελευταία σεζόν του Σκιάβιο ήταν το 1938–39, όταν έκανε 6 εμφανίσεις στο πρωτάθλημα, χωρίς να καταφέρει να σκοράρει.
Σημαντική προσωπικότητα στην ιστορία του συλλόγου, ο Σκιάβιο πέρασε 16 σεζόν με την Μπολόνια, κατακτώντας τέσσερα πρωταθλήματα. Έκανε 361 συμμετοχές για τον σύλλογο συνολικά, σημειώνοντας 249 γκολ και ένα ρεκόρ συλλόγου με 242 γκολ στο ιταλικό πρωτάθλημα, 109 από τα οποία σημειώθηκαν στη μορφή Serie A.
Εθνική ομάδα
δεξιά|μικρογραφία| Ο Σκιάβιο σκοράρει εναντίον της [[Εθνική Τσεχοσλοβακίας (ποδόσφαιρο ανδρών)|Τσεχοσλοβακίας στον τελικό του Παγκοσμίου Κυπέλλου του 1934.]] Ο Σκιάβιο έκανε το ντεμπούτο του για την Εθνική Ιταλίας το Νοέμβριο του 1925, όταν ήταν 20 ετών. Σημάδεψε την περίσταση σημειώνοντας και τα δύο γκολ σε μια νίκη με 2–1 επί της Γιουγκοσλαβίας στην Πάντοβα. Συμμετείχε στους Ολυμπιακούς Αγώνες του 1928, σημειώνοντας 4 γκολ σε 4 αγώνες, καθώς η Ιταλία κέρδισε το χάλκινο μετάλλιο. Στη συνέχεια, κέρδισε το Διεθνές Κύπελλο Κεντρικής Ευρώπης 1927–30 και το Διεθνές Κύπελλο Κεντρικής Ευρώπης 1933–35.
Ο Σκιάβιο έπαιξε επίσης καθοριστικό ρόλο στην κατάκτηση του Παγκοσμίου Κυπέλλου του 1934 από την Ιταλία, το πρώτο στην ιστορία της. Υποστηριζόμενος από παίκτες όπως ο Λούις Μόντι και ο Τζουζέπε Μεάτσα, σημείωσε συνολικά 4 γκολ, τερματίζοντας ως ο δεύτερος σκόρερ της διοργάνωσης. Η FIFA αρχικά πίστωσε στον Σκιάβιο ως έναν από τους τρεις κοινούς πρώτους σκόρερ στη διοργάνωση (μαζί με τον Τσεχοσλοβάκο Όλντσιχ Νεγέντλι και τον Γερμανό Έντμουντ Κόνεν). Ωστόσο, η FIFA το αναθεώρησε το Νοέμβριο του 2006, δίνοντας στον Νεγέντλι ένα πέμπτο γκολ και τον τίτλο του πρώτου σκόρερ. Ο Σκιάβιο άνοιξε τον λογαριασμό του στη διοργάωση με ένα χατ τρικ στον εναρκτήριο αγώνα εναντίον των ΗΠΑ στις 27 Μαΐου, ο οποίος περιελάμβανε το πρώτο γκολ της Ιταλίας στο Παγκόσμιο Κύπελλο. Ο αγώνας έληξε τελικά με νίκη 7-1 υπέρ των Ιταλών. Παρά την παραγωγική του εμφάνιση στο πρώτο παιχνίδι της Ιταλίας, δεν κατάφερε να σκοράρει σε κανένα από τα επόμενα δύο παιχνίδια που έπαιξε η Ιταλία για να φτάσει στον τελικό.
Στον τελικό, η Τσεχοσλοβακία προηγήθηκε, αλλά ένα γκολ του Ραϊμούντο Όρσι στα τελευταία λεπτά ισοφάρισε το παιχνίδι. Στο 5ο λεπτό της παράτασης, παρά έναν τραυματισμό του, ο Σκιάβιο σκόραρε έπειτα από σέντρα του Ενρίκε Γκουάιτα – αυτό το γκολ τελικά αποδείχθηκε καθοριστικό, καθώς το τελικό σκορ ήταν 2–1. Μετά το γκολ λιποθύμησε για λίγο από κούραση. Αυτός ήταν το τελευταίο γκολ και παιχνίδι του Σκιάβιο για την Ιταλία, καθώς οι συνεχόμενοι τραυματισμοί τον κράτησαν εκτός ομάδας.
Συνολικά, ο Σκιάβιο κατέγραψε 21 συμμετοχές με την εθνική ομάδα, σημειώνοντας 15 γκολ.
Στυλ παιχνιδιού
Θεωρούμενος ως ένας από τους σπουδαιότερους επιθετικούς της Ιταλίας και ένας από τους καλύτερους παίκτες της Μπολόνια όλων των εποχών, ο Σκιάβιο είχε ύψος 178 εκ. και βάρος 69 κ.. Έφτιαξε το όνομά του ως γρήγορος και δυνατός επιθετικός, με καλή τεχνική και ικανότητες στο ντριμπλάρισμα. Ήταν επίσης γνωστός για τον ρυθμό του, τις αντιδράσεις του και την επιθετική του κίνηση, που του επέτρεψαν να χάσει τους αμυντικούς του και να κάνει τρεξίματα για να νικήσει την αμυντική γραμμή και να βγει στο τέλος των πασών. Πολυγραφότατος σκόρερ, ήταν ακριβής και δυνατός γκολτζής και με τα δύο πόδια και συχνά χρησιμοποιούσε σωματική δύναμη για να σκοράρει. Επιπλέον, ήταν ένας ευέλικτος ομαδικός παίκτης και ήταν γνωστός για την προθυμία του να παίξει σε πολλές άλλες επιθετικές θέσεις, συμπεριλαμβανομένου του αριστερού εξτρέμ, ή ακόμη και ως πλάγιου επιθετικού, μερικές φορές, που ήταν γνωστός ως ο ρόλος mezzala εκείνη την εποχή στην ιταλική ορολογία ποδοσφαίρου. Παρά τις ικανότητές του, ωστόσο, πάλεψε με τραυματισμούς σε όλη την καριέρα του.
Εθνική ομάδα
Πηγές:
Εξωτερικοί σύνδεσμοι
Κατηγορία:Ιταλοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές ολυμπιακής ομάδας Ιταλίας Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές στους Θερινούς Ολυμπιακούς Αγώνες 1928 Κατηγορία:Ολυμπιονίκες του ποδοσφαίρου Κατηγορία:Ιταλοί Ολυμπιονίκες Κατηγορία:Ποδοσφαιριστές Παγκοσμίου Κυπέλλου 1934 Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές Μπολόνια ΦΚ 1909 Κατηγορία:Ποδοσφαιριστές Σέριε Α Κατηγορία:Ιταλοί προπονητές ποδοσφαίρου Κατηγορία:Προπονητές ποδοσφαίρου Μπολόνια ΦΚ 1909 Κατηγορία:Προπονητές ποδοσφαίρου Εθνικής Ιταλίας
Α.Σ. Δίας Πατρών
Ο Δίας είναι αθλητικός σύλλογος Μπέιζμπολ στην Πάτρα. Ιδρύθηκε το 2000 με χρώματα το μπλε και άσπρο.
Ιστορία
Το τμήμα ιδρύθηκε το 2000 και συμμετείχε την επόμενη χρονιά στη Β΄εθνική κατηγορία. Στην Α΄εθνική αγωνίστηκε το 2002 αφού ανέβηκε σαν δευτεραθλητής αλλά από την επόμενη χρονιά συνέχισε στη Β΄ μιας και έπεσε ξανά. Μετά την κατάργηση της Β΄ Εθνικής το 2007 έπαιξε αλλά έμεινε στον πρώτο γύρο. Στα πρωταθλήματα του 2009 και 2010 κατετάγη τελευταία. Στο κύπελλο το 2001 έφτασε μέχρι τα προημιτελικά, το 2002 αποκλείστηκε στον πρώτο γύρο όπως και το 2004.
Σάκα Ζούλου
Ο Σάκα Ζούλου (1787-1828), υπήρξε ο πιο χαρισματικός ηγέτης της φυλής των Ζουλού, στα νότια της αφρικανικής ηπείρου.
Ήταν νόθος γιος του αρχηγού των Ζουλού, Σενζανγκακόνα. Ο Σάκα πολέμησε στο πλευρό του αρχηγού της φυλής Μθεδουα, Ντινγκισγουαγιο. Μετά το θάνατο του Σενζανγκακόνα, ο Ντινγκισγουάγιο βοήθησε τον Σάκα να διεκδικήσει το θέση του αρχηγού του βασιλείου των Ζουλού. Τον Σάκα διαδέχθηκε ο Ντινγκάνε, ετεροθαλής αδελφός του, ο οποίος συνωμότησε με τον Μλανγκάνα, άλλον ετεροθαλή αδερφό του για να τον δολοφονήσουν.
Ο Σάκα, κατά η διάρκεια της βασιλείας του, κατάφερε να ενώσει πλήθος γειτονικών φυλών και να δημιουργήσει το βασίλειο των Ζουλού, καλύπτοντας γεωγραφικά το μεγαλύτερο μέρος της σημερινής Νότιας Αφρικής. Ιστορικές πηγές αναφέρουν ότι διέθετε ιδιαίτερες στρατηγικές ικανότητες, ενώ διακρινόταν και για τις βίαιες μεθόδους του ως ηγέτης.
Εξωτερικοί σύνδεσμοι
Κατηγορία:Βασιλείς των Ζουλού
Μάκης Μαΐλης
Ο Μάκης Μαΐλης (Ελευσίνα, 21 Ιανουαρίου 1950– 20 Ιανουαρίου 2021) ήταν Έλληνας πολιτικός και δημοσιογράφος,από τα ιστορικά στελέχη του ΚΚΕ. Προερχόταν από οικογένεια βιοπαλαιστών και ο πατέρας του ήταν μέλος του ΕΑΜ. Ο Μαΐλης φοιτητής ακόμη στη Νομική Σχολή, εντάχθηκε το 1969 στην κομμουνιστική νεολαία (ΚΝΕ), το 1973 έγινε μέλος του ΚΚΕ και πήρε μέρος στον αντιχουντικό αγώνα. Συμμετείχε στην εξέγερση της Νομικής και του Πολυτεχνείου. Στο 10ο Συνέδριο του ΚΚΕ (1978) εκλέχτηκε αναπληρωματικό μέλος της ΚΕ και στο 12ο Συνέδριο (1987) εκλέχτηκε τακτικό μέλος της. Την περίοδο 1989-1991 υπερασπίστηκε μαχητικά τον επαναστατικό χαρακτήρα του Κόμματός του. Διετέλεσε επίσης μέλος του Πολιτικού Γραφείου της ΚΕ του ΚΚΕ, ενώ ανέλαβε σειρά υπεύθυνων χρεώσεων, όπως υπεύθυνος του Τμήματος Ιστορίας, υπεύθυνος του Γραφείου Τύπου της ΚΕ, στον «Ριζοσπάστη» και τον «902» κ.α. Είχε πλούσια αρθρογραφία καθώς και συγγραφικό έργο. Απεβίωσε σε ηλικία 71 ετών, ύστερα από μακρά ασθένεια Ήταν νυμφευμένος με την Κατερίνα, με την οποία απέκτησαν δύο παιδιά.
Παραπομπές
Μαϊλης Μακης Κατηγορία:Κομμουνιστικό Κόμμα Ελλάδας Κατηγορία:Κομμουνιστική Νεολαία Ελλάδας Κατηγορία:Ριζοσπάστης
Αξολότλ
Το αξολότλ, (νάουατλ γλώσσα: āxōlōtl, η ορθή προφορά είναι αξόλοτλ ή ασόλοτλ: νάουατλ προφορά ΔΦΑ : [aːˈʃoːloːt͡ɬ] ή āxōlōmeh : [aːˈʃoːloːmeʔ] (πληθυντικός) "τέρας του νερού"), προφέρεται: αξολόμε ή ασολόμε, επίσης γνωστό και ως Μεξικάνικη σαλαμάνδρα (Ambystoma mexicanum - μεξικανικό αμβύστομα) η Μεξικάνικο ψάρι που περπατάει (αγγλικά: Mexican walking fish) είναι μια νεοτενική (παιδομορφική) σαλαμάνδρα, στενά συνδεδεμένη με την σαλαμάνδρα τίγρης. Αν και το αξολότλ είναι κοινώς γνωστό ως το "ψάρι που περπατάει", δεν πρόκειται για ψάρι, αλλά για αμφίβιο. Το είδος αυτό προερχόταν από πολυάριθμες λίμνες, κοντά στην Πόλη του Μεξικού. Το αξολότλ είναι ασυνήθιστο είδος μεταξύ των αμφιβίων γιατί όταν φθάνει στην ηλικία της ενηλικίωσης, δεν υφίσταται μεταμόρφωση. Παρά την ανάπτυξη των πνευμόνων τα ενήλικα παραμένουν υδρόβιες.
Ο φυσικός χρωματισμός του αξολότλ είναι καφέ ή ελαιώδες καφέ με σκουρόχρωμες κηλίδες. Με την επιλεκτική αναπαραγωγή στην αιχμαλωσία ωστόσο έχουν παραχθεί αλφικά, λευκιστικά, μελανιστικά, αξανθικά άτομα κ.α. Το αξολότλ κάποτε ζούσε σε δύο λίμνες κοντά στην Πόλη του Μεξικού, στη λίμνη Σοτσιμίλκο και στη λίμνη Τσάλκο άλλα λόγω της ρύπανσης, της αποξήρανσης και της εισαγωγής επεκτατικών ειδών το αποτέλεσμα ήταν καταστροφικό για το είδος. Η διάρκεια ζωής ενός αξολότλ μπορεί να ξεπεράσει τα 20 χρόνια, αν και συνήθως ζει 10 έως 15 χρόνια. Το ρεκόρ κατέχει ένα αξολότλ στο Παρίσι που έζησε 25 χρόνια.